48. schôdza NR SR - 14.deň - B/2. popoludní
Dátum: 2021-11-11
Poslanec: Grendel, Gábor (OĽANO)
Druh vystúpenia: Vystúpenie v rozprave

5. Teraz budeme pokračovať v prerušenom rokovaní hlasovaním o bode 70 schváleného programu, ktorým je druhé čítanie o vládnom návrhu zákona o disciplinárnom poriadku Najvyššieho správneho súdu Slovenskej republiky, tlač 636. Prosím spravodajcu z ústavnoprávneho výboru... (Reakcia z pléna.) Pán poslanec, sme v hlasovaní. ... pána poslanca Dominika Drdula, aby hlasovanie uvádzal, nech sa páči. (Reakcia z pléna.) Dostane pán poslanec Podmanický priestor, nevykrikujte, vydržte, pán poslanec. Pán poslanec Drdul, nech sa páči. [Hlasovanie o vládnom návrhu zákona o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok) , tlač 636.] Drdul, Dominik, poslanec NR SR 6. Ďakujem veľmi pekne za slovo, pán predsedajúci. Kolegyne, kolegovia, pristúpime k hlasovaniu o pozmeňujúcich návrhoch zo správy výboru, budeme hlasovať spoločne o bodoch 1 až 13, gestorský výbor odporúča schváliť. Grendel, Gábor, podpredseda NR SR 7. Prezentujme sa a hlasujme. (Hlasovanie.) Prítomných 143 poslancov, za 91, proti 14, zdržalo sa 36, nehlasovali 2. Konštatujem, že sme tento návrh schválili. Drdul, Dominik, poslanec NR SR 8. Teraz budeme hlasovať o pozmeňujúcom a doplňujúcom návrhu, ktorý predniesol poslanec Hattas. Grendel, Gábor, podpredseda NR SR 9. Prezentujme sa a hlasujme. (Hlasovanie.) Prítomných 144 poslancov, za 92, proti 20, zdržalo sa 32, hlasovali všetci prítomní. Pozmeňujúci návrh pána poslanca Hattasa bol schválený. Drdul, Dominik, poslanec NR SR 10. Ako o ďalšom hlasujeme o pozmeňujúcom a doplňujúcom návrhu, ktorý som predložil ja. Grendel, Gábor, podpredseda NR SR 11. Prezentujme sa a hlasujme. (Hlasovanie.) Prítomných 145 poslancov, za 93, proti 15, zdržalo sa 37, hlasovali všetci prítomní. Aj pozmeňujúci návrh pána poslanca Drdula sme schválili. Drdul, Dominik, poslanec NR SR 12. Ako o poslednom sme mali hlasovať o pozmeňujúcom a doplňujúcom návrhu, ktorý predložil poslanec Baránik, avšak došlo k jeho stiahnutiu, takže o ňom nemôžem dať hlasovať. Grendel, Gábor, podpredseda NR SR 13. Námietka, pán poslanec Baránik. Takže hlasujeme o námietke pána poslanca Baránika. Drdul, Dominik, poslanec NR SR 14. Ospravedlňujem sa, pardon, deviatich podpisov, tým pádom k návrhu, k stiahnutiu nedošlo. Grendel, Gábor, podpredseda NR SR 15. Ruším hlasovanie, pardon. Ešte raz, pán poslanec. Drdul, Dominik, poslanec NR SR 16. Ospravedlňujem sa, mal som zlú informáciu. Bolo stiahnutých deväť podpisov, ale k samotnému stiahnutiu pozmeňujúceho návrhu nedošlo, to znamená, dajte, prosím, hlasovať o tomto návrhu. (Reakcie z pléna.) Ospravedlňujem sa, teda sa nemôže dať o ňom hlasovať, mrzí ma to. Týmto sme hlasovali o všetkých pozmeňujúcich návrhoch, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať. Grendel, Gábor, podpredseda NR SR 17. Pán poslanec Baránik, koľko podpisov bolo, prosím vás, na tom pozmeňujúcom návrhu? (Reakcia poslanca a ruch v sále.) Takže stiahnutím deviatich sa nedá dať hlasovať. (Povedané súbežne s rečníkom.) Drdul, Dominik, poslanec NR SR 18. (Povedané súbežne s predsedajúcim.) Tým pádom sa nedá dať hlasovať. Grendel, Gábor, podpredseda NR SR 19. Je to vyriešené. Takže hlasujeme o postúpení zákona do tretieho čítania. Tak, pán spravodajca? Prosím, prezentujme sa a hlasujme. (Hlasovanie.) Prítomných 145 poslancov, za 93, proti 19, zdržalo sa 33, hlasovali veštci prítomní. Sme v treťom čítaní . Otváram rozpravu v rámci tohto čítania. Hlási sa niekto z poslancov do rozpravy? Nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru. Drdul, Dominik, poslanec NR SR 20. Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť. Grendel, Gábor, podpredseda NR SR 21. Prezentujme sa a hlasujme. (Hlasovanie.) Prítomných 144 poslancov, za 92, proti 31, zdržalo 21, hlasovali všetci prítomní. Konštatujem, že sme schválili vládny návrh disciplinárneho súdneho poriadku. Vypnite, prosím, pána poslanca Drdula, jeho mikrofón som myslel. Ako to vyzerá s tými procedurálnymi návrhmi? Pán poslanec Podmanický, nech sa páči, procedurálny návrh.